ປະທານາທິບໍດີ​ອິຕາ​ລີ ​ຍຸບ​ສະພາ
ທ່ານ Napolitano ຍຸບ​ສະພາ ​ເມື່ອວັນ​ເສົາ​ວານ​ນີ້ ​ເພື່ອ​ແຜ້ວ​ທາງ​ສໍາລັບ ​ການ​ເລືອກ​ຕັ້ງທົ່ວ​ປະ​ເທດ ຫລັງຈາກນາຍົກ ລມຕ Mario Monti ລາອອກ.
ທ່ານ Giorgio Napolitano ປະທານາທິບໍດີອິຕາລີ ໄດ້ຍຸບສະພາເມື່ອ ວັນເສົາວານນີ້ ເພື່ອແຜ້ວທາງສໍາລັບການເລືອກຕັ້ງທົ່ວປະເທດ ທີ່ຄາດວ່າ ຈະມີຂຶ້ນໃນເດືອນກຸມພາປີໜ້ານີ້ ທ່ານ Mario Monti ນາຍົກລັດຖະມົນຕີອິຕາລີ ໄດ້ລາອອກຈາກຕໍາ ແໜ່ງເມື່ອວັນສຸກຜ່ານມານີ້ ຫຼັງຈາກສະພາອະນຸມັດຮ່າງງົບ ປະມານຂອງ ທ່ານທີ່ເປັນຂໍ້ຂັດແຍ້ງກັນນັ້ນ ທ່ານ Monti ຈະເປັນຫົວໜ້າລັດຖະບານຮັກສາການຊົ່ວຄາວໄປຈົນກ່ວາ ການເລືອກ ຕັ້ງຜ່ານພົ້ນໄປ ຄາດວ່າທ່ານ Monti ຈະປະກາດໃຫ້ຮູ້ໃນວັນອາທິດມື້ນີ້ວ່າ ທ່ານຈະເປັນຜູ້ນໍາພາກຸ່ມປະສົມນິຍົມກາງ ທີ່ອາດສາມາດນໍາພາທ່ານທ່ານກັບຄືນສູ່ຕໍາແໜ່ງໄດ້ໃນປີໃໝ່ ນັ້ນຫລືບໍ່? ສ່ວນອະດີດນາຍົກລັດຖະມົນຕີ Silvio Berlusconi ນັ້ນ ໄດ້ຖອນການ ສະໜັບສະໜຸນຂອງທ່ານສໍາລັບທ່ານ Monti ກ່ອນການລົງຄະແນນສຽງກ່ຽວກັບຮ່າງງົບປະມານ ແລະກ່າວວ່າ ທ່ານຈະລົງສະມັກເລືອກຕັ້ງ ເວລານີ້ຍັ ງບໍ່ໄດ້ປະກາດວັນເລືອກຕັ້ງເທື່ອ ແຕ່ປະທານາທິບໍດີ Napolitano ໄດ້ຊີ້ແນະວ່າ ອາດຈະເປັນວັນທີ່ 24 ເດືອນກຸມພາ ທ່ານ Monti ເປັນນັກເສດຖະສາດ ແລະອະດີດກໍາມາທິການອີຢູ ທີ່ເຂົ້າໄປບໍລິຫານລັດຖະ ບານອິຕາລີໃນເດືອນກໍລະກົດປີຜ່ານມາ ທ່ານ ມອນຕີ ແລະຄະນະລັດຖະມົນຕີຂອງທ່ານ ໄດ້ຈັດຕັ້ງປະຕິບັດມາດຕະການປະຢັດ ມັດທະຍັດເສດຖະກິດ ໃນຮູບຂອງການຕັດການໃຊ້ ຈ່າຍ ແລະຂຶ້ນອັດຕາພາສີ ດ້ວຍຄວາມມຸ້ງຫວັງ ເພື່ອຈະເຮັດໃຫ້ອິຕາລີ ໄດ້ຮັບຄວາມໄວ້ເນື້ອ ເຊື່ອໃຈຫຼາຍຂຶ້ນແລະສາມາດດຶງດູດນັກລົງທຶນຈາກຕ່າງປະເທດໄດ້